韩左军马图卷
将军西征过昆仑，战马渴死心如焚。策勋脱鞍泻汗血，一饮瑶池三尺雪。身如飞龙首渴乌，白光照夜瞳流月。长河冻合霜草干，骏骨削立天风寒。木牛沉绝粮道阻，中军饿守函谷关。太平此马惜遗弃，往往驽骀归天闲。区区刍粟岂足豢，忠节所尽人尤难。摩挲图画不忍看，万古志士空长叹。
主题：战争
情感：思念